Document ID: 32007R1281

KOMISIJAS REGULA (EK) Nr. 1281/2007
(2007. gada 30. oktobris),
ar kuru 2006./2007. tirdzniecības gadam vienoto valūtu nepieņēmušo dalībvalstu valūtām nosaka īpašo lauksaimniecības konversijas likmi, kas piemērojama cukurbiešu minimālajām cenām cukura nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1),
ņemot vērā Komisijas 2006. gada 20. decembra Regulu (EK) Nr. 1913/2006, ar ko nosaka sīki izstrādātus noteikumus euro agromonetārā režīma piemērošanai lauksaimniecībā un groza vairākas regulas (2), un jo īpaši tās 31. pantu,
tā kā:
(1)
Saskaņā ar Regulas (EK) Nr. 1913/2006 31. pantu attiecībā uz Regulas (EK) Nr. 318/2006 5. pantā minētās cukurbiešu minimālās cenas konvertēšanu to dalībvalstu valūtās, kuras atrodas ārpus euro zonas, 2006./2007. tirdzniecības gadam piemēro noteikumus, kas paredzēti 1. pantā Komisijas 1993. gada 30. jūnija Regulā (EEK) Nr. 1713/93, ar ko nosaka īpašus sīki izstrādātus noteikumus lauksaimniecības konversijas likmes piemērošanai cukura nozarē (3). Tādēļ šajā regulā ir ievēroti kritēriji un procedūra, kas noteikti Regulas (EEK) Nr. 1713/93 1. pantā.
(2)
No Regulas (EEK) Nr. 1713/93 1. panta 1. punkta izriet, ka cukurbiešu minimālās cenas konvertē valsts valūtā, izmantojot īpašu lauksaimniecības konversijas likmi, kas ir vienāda ar attiecīgajā tirdzniecības gadā piemērojamo vidējo lauksaimniecības konversijas likmi, kuru aprēķina pro rata temporis.
(3)
Kopš 1999. gada 1. janvāra saskaņā ar Padomes 1998. gada 15. decembra Regulu (EK) Nr. 2799/98, ar ko nosaka euro agromonetāro režīmu (4), konversijas likmes noteikšana jāattiecina tikai uz īpašo lauksaimniecības konversijas likmi euro kursu vienoto valūtu nepieņēmušo dalībvalstu valūtām.
(4)
Tādēļ 2006./2007. tirdzniecības gadam jānosaka īpašā lauksaimniecības konversijas likme cukurbiešu minimālajām cenām minētās valsts valūtās,
IR PIEŅĒMUSI ŠO REGULU.
1. pants
Īpašā lauksaimniecības konversijas likme 2006./2007. tirdzniecības gadam, kas piemērojama Regulas (EK) Nr. 318/2006 5. pantā minēto cukurbiešu minimālo cenu konvertēšanai katras vienoto valūtu nepieņēmušās dalībvalsts valūtā, ir noteikta šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 30. oktobrī

Labels: 2
17